বিয়ে হয়ে গেল সোনম কপূর আর আনন্দ আহুজার। বিয়েতে উপস্থিত ছিলেন ক্যাটরিনা, রানি, রণবীর, আলিয়া-সহ বলিউডের অনেকেই। সঙ্গীত, মেহেন্দি, বিয়ে, রিসেপশনের পরে এবার পালা মধুচন্দ্রিমার। কিন্তু কোথায় হানিমুনে যাবেন সোনম? এই নিয়ে ইতিমধ্যেই জল্পনা শুরু হয়ে গিয়েছে। 
এক সর্বভারতীয় সংবাদমাধ্যমের প্রতিবেদন থেকে জানা গিয়েছে, এই মুহূর্তে হানিমুনের কোনও পরিকল্পনা নেই। কারণ, এখন তিনি কান চলচিত্র উৎসবে যাওয়ার জন্য প্রস্তুতি নিচ্ছেন। 

এই বিষয়ে অন্যান্য খবর

বিয়ের সাজে সোনম, নানা অনুষ্ঠানে তাঁর পরিবার-পরিজন


গত ফ্রান্সে ৮ মে থেকে শুরু হয়েছে কান চলচিত্র উৎসব। ১৯ মে পর্যন্ত চলবে এই অনুষ্ঠান। ১৪ মে দিল্লিতে শ্বশুরবাড়ি থেকে সোজা কানে যোগ দেবেন সোনম। 
শুধু তাই নয়। কানে রেড কার্পেটে চূড়া হাতে তাঁকে হাঁটতে দেখা যাবে বলে জানা গিয়েছে। 
বিয়ের কয়েকদিন আগে পর্যন্ত আসন্ন ছবি ‘ভীরে দি ওয়েডিং’ ছবির কাজ নিয়ে ব্যস্ত ছিলেন। আর বিয়ে শেষ হতে না হতেই কনে পাড়ি দিচ্ছেন কান চলচিত্র উৎসবে। অর্থাৎ বোঝাই যাচ্ছে যাই হোক না কেন, কাজের ব্যাপারে খুব পেশাদার অনিল-কন্যা।